नीरजा भनोट
नीरजा भनोट (, 7 सितंबर 1963- 5 सितंबर 1986) मुंबई में पैन ऍम एयरलाइन्स () की विमान परिचारिका थीं। 5 सितंबर 1986 के मुम्बई से न्यूयॉर्क जा रहे पैन एम फ्लाइट 73 के अपहृत विमान में यात्रियों की सहायता एवं सुरक्षा करते हुए वे आतंकवादियों की गोलियों का शिकार हो गईं थीं। उनकी बहादुरी के लिये मरणोपरांत उन्हें भारत सरकार ने शान्ति काल के अपने सर्वोच्च वीरता पुरस्कार अशोक चक्र से सम्मानित किया और साथ ही पाकिस्तान सरकार और अमरीकी सरकार ने भी उन्हें इस वीरता के लिये सम्मानित किया है।
असेमान एयरलाइन्स विमान क्रैश
ईरान असेमान एयरलाइन्स उड़ान 3704: ईरान की असेमान एयरलाइंस का एक एटीआर-72 विमान 18 फरवरी 2018 को खराब मौसम के बीच पर्वतीय इलाके में दुर्घटनाग्रस्त हो गया। विमान में सवार चालक दल के छह सदस्यों सहित सभी 65 लोगों की मौत हो गई थी। एटीआर-72 विमान राजधानी तेहरान से यासुज जा रहा था। विमान ने तेहरान के मेहराबाद इंटरनेशनल एयरपोर्ट से उड़ान भरी और थोड़ी देर बाद उसका एयर ट्रैफिक कंट्रोल से संपर्क टूट गया। जिसके बाद यासुज शहर से 23 किमी की दूरी पर उतरने से पूर्व विमान जगरोस पर्वत माला के देना पहाड़ से टकरा कर दुर्घटनाग्रस्त हो गया।.